স্টাফ রিপোর্টার ॥ ট্রাফিক ব্যবস্থার উন্নয়নে গৃহীত পদক্ষেপগুলো বাস্তবায়ন হলে শহরের যানজট নিরসন করে হবিগঞ্জকে একটি সুশৃঙ্খল শহর হিসেবে গড়ে তোলা সম্ভব হবে। যানজট নিরসনে আইন প্রয়োগের পাশাপাশি সকলের ঐকান্তিক প্রচেষ্টা প্রয়োজন। হবিগঞ্জ শহরের যানজট নিরসনের লক্ষ্যে হবিগঞ্জ পৌরসভা আয়োজিত মতবিনিময় সভায় প্রধান অতিথির বক্তব্য রাখতে গিয়ে এসব কথা বলেন হবিগঞ্জ-লাখাই আসনের সংসদ সদস্য এডভোকেট মোঃ আবু জাহির। গতকাল বৃহস্পতিবার সকালে হবিগঞ্জ পৌরভবনের সভাকক্ষে অনুষ্ঠিত মতবিনিময় সভায় প্রধান অতিথির বক্তব্য রাখতে গিয়ে এডভোকেট মোঃ আবু জাহির এমপি শহরকে যানজটমুক্ত রাখতে ট্রাফিক আইনের যথাযথ বাস্তবায়নের জন্য পুলিশ প্রশাসনের প্রতি আহবান জানান। সাথে সাথে পরিবহন সংশ্লিষ্ট সংগঠনের প্রতিনিধিবৃন্দদের আইনপ্রয়োগকারী সংস্থাকে সর্বাত্মক সহযোগিতা করার অনুরোধ জানান। হবিগঞ্জ পৌরসভার ভারপ্রাপ্ত মেয়র দীলিপ দাসের সভাপতিত্বে ...